EL
C 243/16
Επίσημη Εφημερίδα της Ευρωπαϊκής Ένωσης
iii)
χώρα (ή χώρες) / περιφέρεια (ή περιφέρειες) του εκδότη
iv)
φορέας/-είς χορήγησης
v)
ημερομηνία έκδοσης
vi)
μαθησιακά αποτελέσματα
27.6.2022
vii) ονομαστικός φόρτος εργασίας που απαιτήθηκε για την επίτευξη των μαθησιακών αποτελεσμάτων (στο ευρωπαϊκό σύστημα μεταφοράς και συσσώρευσης ακαδημαϊκών μονάδων – ECTS, όπου είναι δυνατό) viii) επίπεδο (και κύκλος, κατά περίπτωση) της μαθησιακής εμπειρίας που οδήγησε στο μικροδιαπιστευτήριο (ευρωπαϊκό πλαίσιο επαγγελματικών προσόντων, πλαίσια επαγγελματικών προσόντων στον Ευρωπαϊκό Χώρο Τριτοβάθμιας Εκπαίδευσης), κατά περίπτωση ix)
είδος αξιολόγησης
x)
μορφή συμμετοχής στη μαθησιακή δραστηριότητα
xi)
είδος διασφάλισης ποιότητας που χρησιμοποιείται για την υποστήριξη του μικροδιαπιστευτηρίου
γ) οι ευρωπαϊκές αρχές που διέπουν τον σχεδιασμό και την έκδοση μικροδιαπιστευτηρίων (όπως περιγράφονται στο παράρτημα II).
Ανάπτυξη του οικοσυστήματος για τα μικροδιαπιστευτήρια 7.
Απευθύνεται σύσταση στα κράτη μέλη να διευκολύνουν, κατά περίπτωση, τη συνεχιζόμενη και αναδυόμενη ανάπτυξη μικροδιαπιστευτηρίων εντός πλαισίων τυπικής μάθησης, μεταξύ άλλων: α) στηρίζοντας τη διερεύνηση από τα ιδρύματα τριτοβάθμιας εκπαίδευσης του ρόλου των μικροδιαπιστευτηρίων στην παροχή ευκαιριών μάθησης σε διαφορετικούς εκπαιδευομένους, ειδικότερα με τη διεύρυνση μιας ελκυστικής, προσβάσιμης και χωρίς αποκλεισμούς προσφοράς δραστηριοτήτων δια βίου μάθησης με επίκεντρο τον εκπαιδευόμενο, μεταξύ άλλων μέσω των δραστηριοτήτων των συμμαχιών ευρωπαϊκών πανεπιστημίων (25), κατά περίπτωση· β) στηρίζοντας τη διερεύνηση του ρόλου των μικροδιαπιστευτηρίων στη συνεχή επαγγελματική εκπαίδευση και κατάρτιση από τα ιδρύματα ΕΕΚ και άλλους παρόχους ΕΕΚ για τη στήριξη της αναβάθμισης των δεξιοτήτων και της επανειδίκευσης των ενηλίκων, μεταξύ άλλων μέσω των δραστηριοτήτων των κέντρων επαγγελματικής αριστείας ΕΕΚ, κατά περίπτωση· γ) εξετάζοντας τη δυνατότητα παροχής δημόσιας χρηματοδότησης, σύμφωνα με τις εθνικές περιστάσεις, για την ανάπτυξη και την παροχή μικρών δραστηριοτήτων εκπαίδευσης και κατάρτισης που οδηγούν σε μικροδιαπιστευτήρια, σε όλα τα επίπεδα εκπαίδευσης και κατάρτισης, λαμβάνοντας παράλληλα υπόψη τη αυτονομία των ιδρυμάτων που καθιστά δυνατή την πολυμορφία και τη δημιουργικότητα.
8.
Απευθύνεται σύσταση στα κράτη μέλη να στηρίξουν, όπου αρμόζει, τη συνεχιζόμενη και αναδυόμενη ανάπτυξη μικροδιαπι­ στευτηρίων εντός μη τυπικών και άτυπων μαθησιακών πλαισίων, μεταξύ άλλων: α) στηρίζοντας τον σχεδιασμό και την έκδοση μικροδιαπιστευτηρίων από παρόχους άλλους από εκείνους της παραγράφου 7 (στους παρόχους αυτούς μπορούν να συγκαταλέγονται: εταιρείες, κοινωνικοί εταίροι, οργανώσεις της κοινωνίας των πολιτών, τοπικές αρχές, κοινοτικά κέντρα, επαγγελματικές ενώσεις, οργανισμοί έρευνας και καινοτομίας και ιδιωτικοί πάροχοι), συμπεριλαμβανομένης της προώθησης της πολυμορφίας των πηγών χρηματοδότησης· β) προωθώντας την ανάπτυξη μικροδιαπιστευτηρίων που σχεδιάζονται και συμφωνούνται από εκπροσώπους εργοδοτών και εργαζομένων μέσω του κοινωνικού διαλόγου, κατά περίπτωση· γ) εξετάζοντας τη δυνατότητα προσαρμογής των διαδικασιών για την αναγνώριση της προηγούμενης μάθησης και την επικύρωση της μη τυπικής και της άτυπης μάθησης ώστε να καταστεί δυνατή η χορήγηση μικροδιαπιστευτηρίων.
9.
Τα κράτη μέλη παροτρύνονται να στηρίξουν την ποιότητα και τη διαφάνεια των μικροδιαπιστευτηρίων, κατά περίπτωση, μεταξύ άλλων: α) εφαρμόζοντας, προσαρμόζοντας και αναπτύσσοντας μηχανισμούς διασφάλισης ποιότητας για τα μικροδιαπιστευτήρια που εκδίδονται από διαφορετικούς τύπους παρόχων, με τη χρήση υφιστάμενων μηχανισμών, όπου είναι δυνατό (βλ. παράρτημα 2)·
(25) ΕΕ C 221 της 10.6.2021, σ.
14.